Miyoshi Etsuo

Etsuo MIYOSHI (, ; naskiĝis la ) estas japana Esperantisto kaj honora prezidanto de la firmao Swanyhttp://swany.co.jp/ , kiu produktas gantojn, valizojn kaj ekde 2012 ankaŭ rulseĝojn.

 Biografio 
En 1996 li kreis la bastonvalizon Walkin’Bag kaj pro ĝia surmerkatigo, la registaro premiis lin en 2007. Miyoshi havas gambon damaĝitan de poliomjelito kaj elpensis Walkin’Bag por plenumi bezonojn kiujn li mem spertis dum komercaj vojaĝoj.Wunsch-Rolshoven, Lu. 2023. "Libro de la japana entreprenisto Etsuo Miyoshi". Esperanto 1378(4), p. 88.

Li eklernis Esperanton en 1995 kaj tuj post tio (ĝis 2011) li decidis finance subteni la Esperanto-movadon per la kreo de Subvencio Cigno, kiu en postaj jaroj estis transformita al Fondumo Cigno.

Li estas prezidanto de la Higaŝikagaŭa Esperanto-Asocio ekde ĝia fondiĝo en 1995.

Inter 2002 kaj 2010 li aperigis 23-foje tutpaĝajn anoncojn en diversaj ĵurnaloj de la Eŭropa Unio, ĉefe en la franca Le Monde. Pro tia agado, en 2007 li estis honorita de Japana Esperanto-Instituto per la atribuo de la premio Ossaka Kenji.

Estante aktiva en Oomoto, li estas unu el la direktoroj de Esperanto-Populariga Asocio (EPA).

En 2001 li fariĝis direktoro de la Monda Federalista Movado (Mondfederaciistoj).

Ekde 2009 li prezidas la Novan Turisman Asocion de lia hejmurbo Higashikagawa (Higaŝikagaŭa) kaj lanĉis ene de ĝi la tre sukcesajn pupekspoziciojn okazintaj festivale en oktobro de 2011 ĝis 2015, kiam estis montrataj pupoj de diversaj regionoj de la mondo kiuj portas tradiciajn vestaĵojn eksa retejo de la monda pupa festivalo, arkivigite laŭ stato de novembro 2015, post paso de la 5-a festivalo tiujare (,  kaj ).

La 15-an de decembro 2011 Miyoshi kreis la Fondumon Cigno, kiu premias Esperanto-asocion en Eŭropa Unio kiu faris la plej bonan informagadon pri Esperanto.

La 17-an de oktobro en 2012 li organizis la simpozion (kaj ekspozicion) "125 jaroj de Esperanto" ĉe la pola parlamento en kunlaboro kun EDE-Pollandohttps://www.youtube.com/watch?v=tVeC-pFDrbQ.

Li vicprezidas la Asocion de Infana Kabuko (2020).

 Honoroj 
De 2007 li estas honora membro de Eŭropa Esperanto-Uniohttp://www.europo.eu/eo/honoraj-membroj. 

En 2011 pro lia laboro por Esperanto kaj la diskonigo de la pola kulturo li ricevis en Malbork (la historia Marienburg) la Kavaliran Krucon de la Ordeno de Merito de la Pola Respubliko - la enmanigon faris la pomeria vojevodo Roman Zaborowski  https://www.facebook.com/photo.php?fbid=900954223318896&set=a.260797567334568.62430.100002129801373&type=3&theater  Pola Asocio Eŭropo - Demokratio - Esperanto. Depost la jaro 2012 li estas honora membro de la Pola Asocio Eŭropo - Demokratio - Esperanto (EDE-Pollando)Pola Asocio Eŭropo - Demokratio - Esperanto#Honoraj_membroj_de_EDE-Pollando. La 6-an de majo 2012 en la palaco de familio Sierakowski en Sopot (Pollando) per la medalo de Johano Hevelio li estis honorita fare de Membro de Eŭropa Parlamento Jan Kozłowski kaj Senatano Edmund Wittbrodt. La 9-an de majo 2012 la vicprezidanto de la pola senato Jan Wyrowiński, honorigis lin per la prestiĝa Senata Medalo.

En 2013 li estis deklarita Glora Membro de Oomoto.

En 2013 li ricevis de la Japana Imperiestro la Ordenon de la Leviĝanta Suno pro la kreado de la bastonvalizo Walkin'Bag.

 Referencoj 

 Vidu ankaŭ 
 Subvencio Cigno (1994 ĝis 2011)
 Fondaĵo Cigno
 Mondfederaciistoj

 Eksteraj ligiloj 

 Elŝutu senpage la libron "Mia poliomjelito malŝlosis pordon al daŭripova paco: Invento, Sano, Lingva egaleco" de Etsuo Miyoshi
 artikolo "Libro de Etsuo Miyoshi senkoste disponebla en Esperanto" en la retejo La Ondo de Esperanto
 liaj vastaj gazetaj anoncoj favore al Esperanto instigis plurajn nacilingvajn biografiajn artikolojn pri li, ekzemple jen en la germanlingva retejo "Kotoba" japankunde.de, post anonco en la germanlingva gazeto Frankfurter Allgemeine Zeitung de februaro 2023

Kategorio:Japanaj esperantistoj
Kategorio:Esperanto-mecenatoj
Kategorio:Ordeno de la Leviĝanta Suno